pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยเปิดตัว “Pay with Krungthai NEXT” บน Facebook เอาใจขาช้อปออนไลน์
วันพุธที่ 12 ธันวาคม 2561
กรุงไทยเปิดตัว “Pay with Krungthai NEXT” บน Facebook เอาใจขาช้อปออนไลน์
ธ.กรุงไทยร่วมเปิดตัวบริการ “Pay with Krungthai NEXT” เพื่อสร้างประสบการณ์ชําระเงินให้กับนักช้อปออนไลน์ที่ซื้อสินค้าและบริการ จากร้านค้าผ่านทาง Facebook เพียงแค่กดจ่ายเงินด้วย “Pay with Krungthai NEXT” ใน Facebook
นางประราลี รัตน์ประสาทพร รองกรรมการผู้จัดการใหญ่ ผู้บริหารองค์กรนวัตกรรมข้อมูลเพื่อการขับเคลื่อนธุรกิจ ธนาคารกรุงไทย และ เคธี่ จาง ผู้จัดการฝ่าย Payments Partnership ประจําภูมิภาคเอเชียแปซิฟิกของ Facebook ร่วมเปิดตัวบริการ “Pay with Krungthai NEXT” เพื่อสร้างประสบการณ์ชําระเงินให้กับนักช้อปออนไลน์ที่ซื้อสินค้าและบริการ จากร้านค้าผ่านทาง Facebook เพียงแค่กดจ่ายเงินด้วย “Pay with Krungthai NEXT” ใน Facebook สามารถชําระเงินได้ทันที โดยผู้ซื้อไม่ต้องจําเลขที่บัญชีหรือสลับหน้าจอใช้หลายแอปให้ยุ่งยาก
นางประราลี รัตน์ประสาทพร เปิดเผยว่า จากการที่ธนาคารได้ประกาศยุทธศาสตร์ดิจิทัลสู่การเป็น Invisible Banking ธนาคารแรกในประเทศไทย โดยมุ่งพัฒนานวัตกรรมการชําระเงิน เพื่อตอบสนองนโยบาย Digital Economy และ National e-Payment ของภาครัฐ รวมถึงส่งเสริมการทําธุรกรรมการเงินผ่านช่องทางอิเล็กทรอนิกส์
“ปัจจุบันพฤติกรรมผู้บริโภคหันไปทําธุรกรรมผ่าน Mobile Banking มากขึ้น เนื่องจากไลฟ์สไตล์ของคนส่วนใหญ่ใช้ชีวิตอยู่กับสมาร์ทโฟน นิยมเลือกซื้อสินค้าออนไลน์ โดยเน้นความสะดวก รวดเร็วในการซื้อสินค้าและชําระเงิน ดังนั้น เพื่อเป็นการตอบรับการเติบโตของตลาด Social Commerce ในไทย ธนาคารได้ร่วมมือกับ Facebook ในการให้บริการชําระเงิน Pay with Krungthai NEXT บนแพลทฟอร์ม Facebook Messenger โดยธนาคารได้เชื่อมต่อ Link จากแอปพลิเคชัน Messenger มาที่แอปพลิเคชัน Krungthai NEXT เพื่อเป็นช่องทางในการชําระค่าสินค้าและบริการผ่านทาง Mobile Banking เพียงแค่กดจ่ายเงินด้วย “Pay with Krungthai NEXT” ผู้ซื้อสามารถชําระเงินได้ทันที ไม่ต้องยุ่งยากในการจดจําเลขที่บัญชีของร้านค้าหรือสลับหน้าจอ เพื่อเปิดแอปพลิเคชันในการชําระเงิน และสามารถตรวจสอบรายการ พร้อมยืนยันการจ่ายเงินได้ทันทีอีกด้วย ซึ่งระบบจะยืนยันกลับไปที่ร้านค้าหลังลูกค้าทํารายการสําเร็จ ทําให้ร้านค้าปิดการขายได้ง่ายขึ้น ซึ่งสะดวกและปลอดภัยกว่าการทําธุรกรรมแบบเดิม โดยธนาคารหวังว่าบริการนี้จะเสริมศักยภาพการแข่งขันในธุรกิจซื้อขายออนไลน์ให้กับลูกค้ารายย่อย และอํานวยความสะดวกให้กับลูกค้าที่ซื้อสินค้าและบริการ จากร้านค้าผ่านทาง Facebook โดยเฉพาะลูกค้าในต่างจังหวัด ซึ่งเป็นฐานลูกค้าที่สําคัญของธนาคาร
ฝ่ายสื่อสารองค์กรและภาพลักษณ์
โทร.0-2208-4174-7
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ หารือความร่วมมือด้านไปรษณีย์ระหว่างไทยกับญี่ปุ่น
วันศุกร์ที่ 30 พฤศจิกายน 2561
รองปลัดกระทรวงดิจิทัลฯ หารือความร่วมมือด้านไปรษณีย์ระหว่างไทยกับญี่ปุ่น
รองปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
นางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ Mr. Masahiko Metoki, Senior Vice President (International Affairs) and Executive Officer การไปรษณีย์ญี่ปุ่นและคณะ ในโอกาสเยือนประเทศไทย เมื่อวันที่ 29 พฤศจิกายน 2561 ณ ห้องประชุม 801 สํานักงานปลัดกระทรวงดิจิทัลเพื่อเศรษฐกิจและสังคม กรุงเทพฯ โดย Mr. Metoki ได้แสดงวิสัยทัศน์ในการพัฒนาการดําเนินงานของสหภาพสากลไปรษณีย์ (Universal Postal Union - UPU) และได้ขอรับการสนับสนุนจากประเทศไทย สําหรับการสมัครเข้ารับการเลือกตั้งในตําแหน่งผู้อํานวยการ (Director General) ของสํานักงานระหว่างประเทศ สหภาพสากลไปรษณีย์ซึ่งจะมีการเลือกตั้งในระหว่างการประชุมใหญ่ สหภาพสากลไปรษณีย์ สมัยที่ 27 ในปี ค.ศ. 2020 โดยจะมีวาระการดําเนินงานสําหรับช่วงปี ค.ศ. 2021 – 2024 ทั้งนี้ กระทรวงดิจิทัลฯ จะพิจารณาการสมัครรับเลือกตั้งดังกล่าว รวมทั้งได้มีการหารือเรื่องการเสริมสร้างความเข้มแข็งเกี่ยวกับการพัฒนาความร่วมมือทางธุรกิจด้าน E-commerce ระหว่างบริษัท ไปรษณีย์ไทย จํากัด กับ Japan Post ให้มากขึ้นและร่วมดําเนินโครงการวิจัยสํารวจที่เป็นประโยชน์กับการไปรษณีย์ของทั้งสองฝ่าย
************************
รัฐบาลไทย-ข่าวทำเนียบรัฐบาล-รมว.พม.เป็นประธานเปิดงานประชุมสมาคมอาสาสมัครระหว่างประเทศ (IAVE) ระดับภูมิภาคเอเชียแปซิฟิก ครั้งที่ 16 พร้อมพัฒนาศักยภาพอาสาสมัครดูแลผู้สูงอายุ
วันพุธที่ 13 พฤศจิกายน 2562
รมว.พม.เป็นประธานเปิดงานประชุมสมาคมอาสาสมัครระหว่างประเทศ (IAVE) ระดับภูมิภาคเอเชียแปซิฟิก ครั้งที่ 16 พร้อมพัฒนาศักยภาพอาสาสมัครดูแลผู้สูงอายุ
รมว.พม.เป็นประธานเปิดงานประชุมสมาคมอาสาสมัครระหว่างประเทศ (IAVE) ระดับภูมิภาคเอเชียแปซิฟิก ครั้งที่ 16 พร้อมพัฒนาศักยภาพอาสาสมัครดูแลผู้สูงอายุ
วันนี้ (13 พ.ย. 62) เวลา 09.30 น. ที่โรงแรมสวิสโซเทล กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงานประชุมสมาคมอาสาสมัครระหว่างประเทศ (IAVE) ระดับภูมิภาคเอเชียแปซิฟิก ครั้งที่ 16 ระหว่างวันที่ 11 - 15 พฤศจิกายน 2562 โดยมีนักวิชาการ ผู้เชี่ยวชาญ และผู้ดําเนินกิจกรรมจิตอาสาทั่วภูมิภาคเอเชียแปซิฟิกจาก 29 ประเทศร่วมอภิปราย เผยแพร่ความรู้ แบ่งปันประสบการณ์ในการทํางานจิตอาสา และหารือทิศทางของงานอาสาสมัครในอนาคต ซึ่งเป็นครั้งแรกที่ประเทศไทยได้รับเกียรติเป็นเจ้าภาพจัดการประชุม
นายจุติ กล่าวว่า สําหรับงานประชุมอาสาสมัครระหว่างประเทศจัดขึ้นในครั้งนี้ นับเป็นครั้งที่ 16 ซึ่งจัดขึ้นทุก 2 ปี โดยครั้งที่ 15 ที่ผ่านมาจัดที่ประเทศมาเลเซีย ในปี พ.ศ. 2560 โดยการประชุมในครั้งนี้ จัดขึ้นภายใต้แนวคิด “Unlocking the Power of Volunteering” ซึ่งเกิดจากความคิดที่ว่างานอาสาสมัครสามารถเกิดขึ้นได้หลายรูปแบบและเป็นไปในหลายมิติของสังคม ด้วยความเชื่อว่างานอาสาสมัครสร้างแรงบันดาลใจ มีพลังและคุณค่าเป็นกลไกขับเคลื่อนสังคม ซึ่งสามารถสร้างประโยชน์ส่วนรวมและก่อให้เกิดการเปลี่ยนแปลงที่ดีขึ้นของสังคมประเทศได้ ซึ่งงานประชุมอาสาสมัครโลกในครั้งนี้ จัดโดยมหาวิทยาลัยธรรมศาสตร์ และเป็นงานที่มาแลกเปลี่ยนประสบการณ์การแก้ปัญหาของอาสาสมัครจากทั่วโลก โดยเฉพาะในเอเชียแปซิฟิก และจะเป็นพื้นฐานที่ดีในประเทศไทยที่ต้องทํางานร่วมกับอาเซียนและประเทศในเอเชียแปซิฟิก ซึ่งเป็นสิ่งที่กระตุ้นให้พวกเราได้รับรู้ถึงปัญหาสังคม สิ่งแวดล้อมและเศรษฐกิจที่จะเกิดขึ้น
นายจุติ กล่าวต่อไปว่า ทั้งนี้ ต้องขอบคุณมหาวิทยาลัยธรรมศาสตร์และสมาคมอาสาสมัครแห่งประเทศไทย ที่ช่วยเป็นแม่งาน โดยกระทรวง พม. จะจับมือและขยายผล ขยายคุณภาพและปริมาณของงานอาสาสมัคร เพื่อให้เกิดประโยชน์ต่อสังคมและสามารถแก้ปัญหาสังคมไทยได้ เพราะสังคมไทยเป็นสังคมแห่งการให้ เราสามารถนํามาสร้างส่งเสริมให้เกิดพลังมากยิ่งขึ้นได้ อีกทั้งในวันนี้อาสาสมัครไทยมีหลายมิติ โดยเฉพาะมิติที่ต้องดูแลผู้สูงวัยเราต้องการอย่างน้อย 2 ล้านคน แต่ในขณะนี้เรายังมีไม่มากพอ ทางกระทรวง พม. ตั้งใจว่าภายในปีงบประมาณ 2563 เราจะขยายให้ได้อย่างน้อยที่สุด 2 แสนคน และภายในปีงบประมาณ 2564 จะทําให้ครบ 5 แสนคน โดยจะฝึกอาสาสมัครให้ดูแลผู้สูงอายุ ผู้ป่วยติดเตียง คนพิการ รวมถึงปัญหาของคุณแม่ที่ตั้งครรภ์โดยยังไม่มีความพร้อม ดังนั้น จึงจําเป็นต้องมีพี่เลี้ยงมีการป้องกันเฝ้าระวังและสร้างอาชีพให้เขาอยู่ได้อย่างมีศักดิ์ศรี
“ส่วนผู้ที่อยากเป็นจิตอาสานั้นสามารถติดต่อสมาคมอาสาสมัครได้ที่ศูนย์ช่วยเหลือสังคม สายด่วน โทร 1300 ได้ตลอด 24 ชั่วโมง กระทรวง พม. พร้อมที่จะให้ท่านที่สนใจเป็นส่วนหนึ่งในการให้ได้ทําตามความฝันของท่าน” นายจุติ กล่าวในตอนท้าย
รัฐบาลไทย-ข่าวทำเนียบรัฐบาล-สารแสดงความเสียใจของนายกรัฐมนตรีต่อเหตุการณ์แผ่นดินไหวที่สาธารณรัฐอิรัก
วันพฤหัสบดีที่ 16 พฤศจิกายน 2560
สารแสดงความเสียใจของนายกรัฐมนตรีต่อเหตุการณ์แผ่นดินไหวที่สาธารณรัฐอิรัก
สารแสดงความเสียใจของนายกรัฐมนตรีต่อเหตุการณ์แผ่นดินไหวที่สาธารณรัฐอิรัก
ตามที่เกิดเหตุแผ่นดินไหวที่เมือง Halabjah สาธารณรัฐอิรัก เมื่อวันที่ 12 พฤศจิกายน 2560 ใกล้บริเวณชายแดนอิรัก – อิหร่าน ซึ่งส่งผลให้มีผู้บาดเจ็บและเสียชีวิตจํานวนมาก นั้น
พลเอก ประยุทธ์ จันทร์โอชา นายกรัฐมนตรี ได้มีสารแสดงความเสียใจถึงนายไฮเดอร์ อัล-อาบาดี นายกรัฐมนตรีสาธารณรัฐอิรัก ดังนี้
Excellency,
It is with profound sadness to learn of the powerful earthquake that had struck Iraq, causing many loss of lives and injuries and massive damage to properties in Halabjah and its surrounding.
On behalf of the Royal Thai Government and the people of Thailand, I have the honour to extend my heartfelt condolences and sincere sympathy to Your Excellency and, through you, to the families of the bereaved and those affected by this disaster. We are deeply grieved by the continuing rise in death toll and number of those injured. Our thoughts and prayers are with your people during this tough time.
I am confident that under your strong leadership, rehabilitation and reconstruction efforts for those affected will be carried out effectively. In this time of grief, Thailand stands ready to assist Iraq in mitigating the effects of this natural disaster.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-รมว.ทส. ให้การต้อนรับผู้บริหารสำนักงานพัฒนาพิงคนคร (องค์การมหาชน)
วันเสาร์ที่ 7 กันยายน 2562
รมว.ทส. ให้การต้อนรับผู้บริหารสํานักงานพัฒนาพิงคนคร (องค์การมหาชน)
รมว.ทส. ให้การต้อนรับผู้บริหารสํานักงานพัฒนาพิงคนคร (องค์การมหาชน)
รมว.ทส. ให้การต้อนรับผู้บริหารสํานักงานพัฒนาพิงคนคร (องค์การมหาชน)
วันที่ 6 ก.ย. 62 เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับผู้บริหารสํานักงานพัฒนาพิงคนคร (องค์การมหาชน) ในโอกาสเข้าหารือในประเด็นเกี่ยวกับสรุปการดําเนินการโอนย้ายสํานักงานเชียงใหม่ไนท์ซาฟารี ไปเป็นขององค์การสวนสัตว์ ณ ห้องรับรองชั้น 20 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-กระทรวงเกษตรฯ พร้อมสนับสนุนการดำเนินงานของสหกรณ์
วันพฤหัสบดีที่ 19 ธันวาคม 2562
กระทรวงเกษตรฯ พร้อมสนับสนุนการดําเนินงานของสหกรณ์
กระทรวงเกษตรฯ พร้อมสนับสนุนการดําเนินงานของสหกรณ์ เพื่อให้เกษตรกรสมาชิกมีชีวิตความเป็นอยู่ที่ดีขึ้น
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังพบปะเกษตรสมาชิกสหกรณ์การเกษตรนิคมฯ บางระกํา จํากัด และมอบนโยบายและแนวทางการขับเคลื่อนทางการเกษตร ณ สหกรณ์การเกษตรนิคมฯ บางระกํา จํากัด (สาขาคุยม่วง) ต.คุยม่วง อ.บางระกํา จ.พิษณุโลก ว่า สหกรณ์ดังกล่าว
เป็นสหกรณ์หลักระดับอําเภอ 1 ใน 9 สหกรณ์ของจังหวัดพิษณุโลก ที่ได้รับการคัดเลือกจากกรมส่งเสริมสหกรณ์ว่ามีความเข้มแข็ง มีความพร้อมในการให้บริการสมาชิกและเกษตรกรทั่วไป โดยเฉพาะอย่างยิ่งธุรกิจการรวบรวมผลผลิต มีระบบบัญชีซึ่งเป็นเครื่องมือในการควบคุมภายในอย่างหนึ่ง โดยใช้โปรแกรมของกรมตรวจบัญชีสหกรณ์ในการบันทึกบัญชี ทําให้สหกรณ์สามารถนําข้อมูลมาใช้ในการบริหารจัดการได้ ปัจจุบันมีสมาชิกจํานวน 2,467 คน และมีกลุ่มสมาชิก 41 กลุ่ม
สําหรับการดําเนินงานตามนโยบายของสหกรณ์นี้ มุ่งเน้นการยกระดับคุณภาพชีวิตให้สมาชิกมีความเป็นอยู่ที่ดีขึ้น โดยมีการดําเนินโครงการต่าง ๆ คือ 1) โครงการส่งเสริมการผลิตและการตลาดข้าวหลังฤดูทํานา ประจําปี 2562/63 ดําเนินการร่วมกับภาคเอกชน มีสมาชิกเข้าร่วมโครงการ 141 ราย เนื้อที่ 2,555 ไร่ 2) โครงการส่งเสริมการผลิตและการตลาดข้าวเพื่อสุขภาพ พันธุ์ กข.43 ปีการผลิต 2561/62 โดยมีการร่วมมือกับภาคเอกชน ที่รับซื้อในราคาประกัน ตันละ 12,5000 บาท ความชื้น 15% มีสมาชิกเข้าร่วมโครงการ 202 ราย เนื้อที่ 3,802 ไร่ ผลผลิตจํานวน2,286 ตัน เป็นเงิน 22,425,108 บาท ซึ่งสมาชิกขายได้ราคาสูงกว่าท้องตลาด 2,500 – 3,000 บาท/ตัน และปัจจุบันสหกรณ์ฯ ได้ดําเนินโครงการต่อเนื่องในปีการผลิต 2562/63 มีสมาชิกเข้าร่วมโครงการ 368 ราย เนื้อที่ 6,720 ไร่
3) สหกรณ์รวบรวมรับซื้อข้าวเปลือกจากสมาชิกและเกษตรกร จํานวน 31,599 ตัน
“ตามที่นายกรัฐมนตรี (พลเอกประยุทธ จันทร์โอชา) อยากให้เกษตรกรมีความเข้มแข็ง โดยที่สามารถขายผลผลิตได้เอง และมีตลาดที่แน่นอน ซึ่งกระทรวงเกษตรและสหกรณ์ได้ดําเนินการตามนโยบายของรัฐบาลและส่งเสริมให้เกษตรกรปลูกพืชใช้น้ําน้อยและผักปลอดสารพิษ นอกจากนี้ ยังได้สนับสนุนโรงอบแบบครบวงจรเพื่อให้สหกรณ์ได้ใช้ในการอบแห้งและส่งให้กับผู้ขายได้เลย อย่างไรก็ตาม กระทรวงเกษตรฯ มุ่งหวังให้เกษตรกรมีชีวิตความเป็นอยู่ที่มั่นคงและยั่งยืน เพื่อให้สามารถช่วยเหลือตัวเองให้ได้มากที่สุด ซึ่งการเข้าร่วมเป็นสมาชิกของสหกรณ์จะช่วยให้เกษตรกรมีความเข้มแข็งเพิ่มมากขึ้น เพราะนอกจากจะสามารถมีอํานาจในการต่อรองผลผลิตทางการเกษตรแล้ว
ยังทําให้สมาชิกมีแหล่งรับซื้อผลผลิตที่แน่นอน ซึ่งกระทรวงเกษตรฯ พร้อมที่จะสนับสนุนการดําเนินงานของสหกรณ์ เพื่อให้เกษตรกรสมาชิกมีชีวิตความเป็นอยู่ที่ดีขึ้น” นางสาวมนัญญา กล่าว
รัฐบาลไทย-ข่าวทำเนียบรัฐบาล-โครงการ Work and Holiday Visas ไทย - ออสเตรเลีย
วันจันทร์ที่ 28 ตุลาคม 2562
โครงการ Work and Holiday Visas ไทย - ออสเตรเลีย
วันอาทิตย์ที่ 27 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมให้เยาวชนไทยมีโอกาสแลกเปลี่ยนความรู้ ประสบการณ์ วัฒนธรรมและภาษา
ในต่างประเทศ โดยเห็นชอบเพิ่มโควตาผู้เข้าร่วมโครงการตรวจลงตราทํางานและท่องเที่ยวไทย- ออสเตรเลีย หรือ Work and Holiday Visas จากเดิม 500 คน เป็น 2,000 คนต่อปี เพื่อให้เยาวชนสามารถหางานทําชั่วคราวระหว่างที่อาศัยอยู่ในออสเตรเลียได้ โดยคุณสมบัติของผู้เข้าร่วมโครงการฯ ต้องมีอายุระหว่าง 18-30 ปี
มีประกาศนียบัตรระดับอุดมศึกษา มีความรู้ภาษาอังกฤษในขั้นใช้งานได้ และไม่เคยเข้าร่วมโครงการนี้มาก่อน ผู้สนใจสามารถสอบถามข้อมูลเพิ่มเติมได้ที่กระทรวงการพัฒนาสังคมและความมั่นคงของมนุษย์ โทร.
0 2253 9116 - 7
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีหารือทวิภาคีกับประธานาธิบดีแห่งสหพันธรัฐรัสเซีย
วันพุธที่ 14 พฤศจิกายน 2561
นายกรัฐมนตรีหารือทวิภาคีกับประธานาธิบดีแห่งสหพันธรัฐรัสเซีย
นายกรัฐมนตรีหารือทวิภาคีกับประธานาธิบดีแห่งสหพันธรัฐรัสเซีย
วันนี้ (14 พ.ย. 2561) เวลา 13.30 น. พลเอก ประยุทธ์ จันทร์โอชา นายกรัฐมนตรี พบหารือทวิภาคีกับนายวลาดิมีร์ ปูติน (Vladimir Putin) ประธานาธิบดีแห่งสหพันธรัฐรัสเซีย ระหว่างการเข้าร่วมการประชุมสุดยอดอาเซียน ครั้งที่ 33 และการประชุมสุดยอดที่เกี่ยวข้อง ณ ห้องหารือทวิภาคี ศูนย์การประชุมและนิทรรศการซันเทค สาธารณรัฐสิงคโปร์ ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีและประธานาธิบดีแห่งสหพันธรัฐรัสเซียต่างยินดีที่หลังจากการพบหารือทวิภาคีที่ประเทศจีน เมื่อเดือนกันยายน 2560 หน่วยงานภาครัฐและเอกชนของทั้งสองฝ่ายได้นําผลการหารือไปผลักดันอย่างจริงจัง โดยมีการประชุมคณะทํางานร่วมในหลายสาขาทั้งในด้านเศรษฐกิจ ความมั่นคง การท่องเที่ยว พลังงาน การเกษตร และยังมีแลกเปลี่ยนการเยือนระดับสูงระหว่างกันอย่างสม่ําเสมอ หวังว่าทั้งสองฝ่ายจะรักษาพลวัตความสัมพันธ์ที่ดีเช่นนี้ไว้ตลอดไป
ความร่วมมือด้านเศรษฐกิจ ทั้งสองฝ่ายยินดีที่มูลค่าการค้าระหว่างไทยกับรัสเซียในปีที่ผ่านมา เพิ่มขึ้นกว่า 50% โดยประธานาธิบดีรัสเซียพร้อมผลักดันให้การค้าระหว่างกันเพิ่มเป็น 10,000 ล้านดอลลาร์สหรัฐ ภายในปี ค.ศ. 2020 ตามที่ตั้งเป้าหมายไว้ นายกรัฐมนตรีแสดงความยินดีที่รัฐมนตรีช่วยว่าการกระทรวงพัฒนาเศรษฐกิจรัสเซีย นําคณะเอกชนรัสเซียกว่า 50 บริษัท เยือนไทย เมื่อเดือนกุมภาพันธ์ 2561 เพื่อจัดกิจกรรม Business Forum/ Business Matching ร่วมกับฝ่ายไทย และเยี่ยมชมพื้นที่ EEC พร้อมกล่าวเชิญชวนให้เข้ามาลงทุนในพื้นที่ EEC และอุตสาหกรรม S-Curves ด้วย นอกจากนี้รัสเซียยังสามารถใช้ไทยเป็นศูนย์กลางตลาดการค้าใน ACMECS อีกด้วย
โอกาสนี้ นายกรัฐมนตรียินดีที่ทราบว่า ประธานคณะกรรมาธิการเศรษฐกิจยูเรเชีย (EAEU) จะเดินทางเยือนไทยในระหว่างวันที่ 16 - 19 พฤศจิกายน 2561 เพื่อลงนามร่วมกับกระทรวงพาณิชย์ของไทย จึงหวังว่าทั้งสองฝ่ายจะได้หารือเพื่อเริ่มต้นกระบวนการจัดทําความตกลงการค้าเสรีระหว่างกันได้โดยเร็ว ซึ่งประธานาธิบดีแห่งสหพันธรัฐรัสเซียยินดีสนับสนุนความร่วมมือด้านเศรษฐกิจระหว่างไทยและรัสเซียให้ใกล้ชิดยิ่งขึ้น พร้อมทั้งรับที่จะดูแลนักธุรกิจไทยที่ไปลงทุนในรัสเซีย
ความร่วมมือไทย-รัสเซียในระดับภูมิภาค นายกรัฐมนตรีกล่าวว่า ไทยในฐานะประธานอาเซียนปี 2562 จะเน้นการสานต่อความสําเร็จต่าง ๆ ของประธานอาเซียนในปีที่ผ่าน ๆ มา และการสร้างแรงผลักดันสําหรับอนาคต พร้อมผลักดันการเป็นหุ้นส่วนกับประชาคมระหว่างประเทศ รวมทั้งพร้อมที่จะทํางานร่วมกับรัสเซียและภาคีต่างๆ ของอาเซียน เพื่อเสริมสร้างความยั่งยืนในการสร้างประชาคมอาเซียน พร้อมทั้งใช้โอกาสนี้เชิญประธานาธิบดีแห่งสหพันธรัฐรัสเซียเดินทางเยือนประเทศไทยและเข้าร่วมการประชุมสุดยอดผู้นํา EAS ในปี 2562 ในช่วงที่ไทยเป็นประธานอาเซียน
ในตอนท้ายประธานาธิบดีรัสเซียยืนยันความพร้อมที่จะทํางานร่วมกับไทยอย่างใกล้ชิดในทุกมิติ และกล่าวอวยพรให้การเลือกตั้งของไทยในปีหน้าประสบผลสําเร็จ
รัฐบาลไทย-ข่าวทำเนียบรัฐบาล-ประชุมองค์กรหลัก ครั้งที่ 30/2560
วันพุธที่ 9 สิงหาคม 2560
ประชุมองค์กรหลัก ครั้งที่ 30/2560
ดร.ชัยพฤกษ์ เสรีรักษ์ ปลัดกระทรวงศึกษาธิการ ร่วมประชุมองค์กรหลัก ครั้งที่ 30/2560 โดยมีนพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ  เป็นประธาน
ศธ.แต่งตั้งดร.ชัยพฤกษ์ เสรีรักษ์ ปลัดกระทรวงศึกษาธิการเป็นโฆษกกระทรวงศึกษาธิการ พร้อมย้ําการสอบ ผอ.สพท.จะใช้หลักเกณฑ์ 4P'sเพื่อความโปร่งใส
ดร.ชัยพฤกษ์ เสรีรักษ์ ปลัดกระทรวงศึกษาธิการร่วมประชุมองค์กรหลัก ครั้งที่ 30/2560 โดยมีนพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเป็นประธาน เมื่อวันอังคารที่ 8 สิงหาคม 2560 ณ ห้องประชุมสํานักงานคณะกรรมการการอาชีวศึกษา
รัฐมนตรีว่าการกระทรวงศึกษาธิการเปิดเผยภายหลังการประชุมว่าได้แต่งตั้งนายชัยพฤกษ์ เสรีรักษ์ ปลัดกระทรวงศึกษาธิการ เป็นโฆษกกระทรวงศึกษาธิการ นอกจากนี้ที่ประชุมยังได้ย้ําหลักเกณฑ์การคัดเลือกบุคคลเพื่อบรรจุและแต่งตั้งให้ดํารงตําแหน่งผู้อํานวยการสํานักงานเขตพื้นที่การศึกษา (ผอ.สพท.) และ รอง ผอ.สพท. สังกัดสํานักงานคณะกรรมการการศึกษาขั้นพื้นฐานซึ่งจะนํามาใช้กับการสอบผู้อํานวยการเขตพื้นที่การศึกษาในครั้งนี้ โดยมีผู้สมัครทั้งสิ้น 654 คน มีตําแหน่งว่าง 110 ตําแหน่ง แบ่งเป็นสมัครในตําแหน่งผู้อํานวยการสํานักงานเขตพื้นที่การศึกษาประถมศึกษา (สพป.) 562 คน มีตําแหน่งว่าง 93 ตําแหน่ง และผู้อํานวยการสํานักงานเขตพื้นที่การศึกษามัธยมศึกษา (สพม.) 92 คน มีตําแหน่งว่าง 17 ตําแหน่ง โดยจะใช้หลักเกณฑ์ 4P's(Performance, Potential, Personality, Perception)
ภาค กผู้สมัครจะต้องยื่นประวัติส่วนตัว (Personality)และยื่นเสนอผลงาน (Performance)ไม่เกิน 2 หน้ากระดาษ พร้อมหลักฐานสนับสนุน เพื่อให้กรรมการพิจารณาประเมินผลงานในแต่ละส่วน จากนั้นจึงเป็นการข้อเขียนความรู้ความเข้าใจ (Perception)ด้านการบริหารงานในหน้าที่ การวิเคราะห์กฎหมาย ระเบียบที่เกี่ยวข้องกับการปฏิบัติงาน และการนําไปใช้ ในวันที่ 26 สิงหาคมนี้ภาค ขการประเมินศักยภาพ (Potential)360 องศา จากผู้ใต้บังคับบัญชา เพื่อนร่วมงาน ผู้บังคับบัญชาเก่า และใหม่ จํานวน 25 คน โดยทุกคนสามารถให้คะแนนได้ไม่เกิน 2 คะแนน และกรรมการทั้ง 25 คนจะรู้ล่วงหน้าเพียงวันเดียวจากนั้น จะนําคะแนนภาค ก และ ภาค ข ไปรวมกัน เพื่อคัดเลือกจํานวนผู้สมัครให้เหลือ 2 เท่าของตําแหน่งว่าง คือ 220 คน แล้วจึงจะสัมภาษณ์ โดยปลัดกระทรวงศึกษาธิการเป็นผู้แต่งตั้งกรรมการสัมภาษณ์
รัฐมนตรีว่าการกระทรวงศึกษาธิการกล่าวด้วยว่า รัฐบาลจะจัดให้มีการประชุมคณะรัฐมนตรีสัญจร ในช่วงวันที่ 21-22 สิงหาคมนี้ ที่จังหวัดนครราชสีมา กระทรวงศึกษาธิการจึงมอบหมายให้รัฐมนตรีและผู้บริหารทุกองค์กรหลักได้ร่วมกันลงพื้นที่ครั้งนี้ เพื่อติดตามงานการเชื่อมโยงนโยบายรัฐบาลกับการศึกษานอกจากนี้ที่ประชุมยังได้รับทราบการดําเนินจัดทําแผนยุทธศาสตร์การจัดการศึกษาในเขตเศรษฐกิจพิเศษและพื้นที่ชายแดนโดยในเดือนกันยายนนี้จะมีการรับฟังและทบทวนแผนยุทธศาสตร์ดังกล่าว เพื่อปรับแผน (AAR)ให้ทันสมัยและสอดคล้องกับแผนปฏิบัติราชการประจําปีงบประมาณ พ.ศ.2561 และยุทธศาสตร์ชาติให้มีความสมบูรณ์มากยิ่งขึ้น
อิชยา/สรุป,กิตติกร/ภาพ
กลุ่มสารนิเทศ สอ.สป.
รัฐบาลไทย-ข่าวทำเนียบรัฐบาล-สำนักงานการค้าและเศรษฐกิจไทยดำเนินการส่งคนไทยกลับประเทศโดยเที่ยวบินพิเศษสายการบินไทยสมายล์ [กระทรวงการต่างประเทศ]
วันจันทร์ที่ 11 พฤษภาคม 2563
สํานักงานการค้าและเศรษฐกิจไทยดําเนินการส่งคนไทยกลับประเทศโดยเที่ยวบินพิเศษสายการบินไทยสมายล์ [กระทรวงการต่างประเทศ]
สํานักงานการค้าและเศรษฐกิจไทยดําเนินการส่งคนไทยกลับประเทศโดยเที่ยวบินพิเศษสายการบินไทยสมายล์
ส่งคนไทยกลับแผ่นดินแม่ ฉลองวันแม่สากล
สํานักงานการค้าและเศรษฐกิจไทยได้ส่งคนไทยที่ตกค้างในไต้หวันชุดที่ 2 จํานวน 134 คนกลับประเทศไทย ด้วยเที่ยวบินพิเศษสายการบินไทยสมายล์ เที่ยวบินที่ WE8090 ซึ่งกําหนดออกจากสนามบินนานาชาติเถาหยวน เวลา 14.00 น. (เวลาท้องถิ่น) และถึงท่าอากาศยานสุวรรณภูมิ เวลา 17.00 น. (เวลาประเทศไทย)
นอกจากนี้ สํานักงานการค้าฯ ยังได้เตรียมถุงอิ่มอุ่น ที่บรรจุหน้ากากอนามัย กระดาษเปียก น้ําดื่ม อาหารกลางวันและของว่างแจกให้คนไทยระหว่างที่รอขึ้นเครื่องบินและในระหว่างเดินทางด้วย
ทั้งนี้ ขอขอบคุณบริษัทการบินไทย และสายการบินไทย THAI Smile Airways สําหรับการจัดเที่ยวบินพิเศษ และร้านอาหาร Ros Thai Taiwan สําหรับข้าวกะเพราไก่ไข่ดาว ราคาพิเศษสําหรับคนไทยที่จะเดินทางกลับบ้านทุกคน
หากท่านใดยังอยู่ในไต้หวันและต้องการความช่วยเหลือ สามารถติดต่อได้ที่ ช่องทางแชตของในเฟซบุ๊กของสํานักงานการค้าฯ หรือโทรศัพท์ +8862 27752211 และ สายด่วน +8869 52238931
#คนแปลกหน้าที่ดูแลคุณ
#การทูตเพื่อประชาชนทุกแห่งหนเราดูแล
#กงสุลไทเปไม่เทคนไทย
รัฐบาลไทย-ข่าวทำเนียบรัฐบาล-มูลนิธิป่อเต็กตึ๊งเข้าพบนายกรัฐมนตรีมอบสมุดดินสอ 120,000  ชิ้น ให้เป็นของขวัญแจกวันเด็กปีนี้
วันพฤหัสบดีที่ 11 มกราคม 2561
มูลนิธิป่อเต็กตึ๊งเข้าพบนายกรัฐมนตรีมอบสมุดดินสอ 120,000  ชิ้น ให้เป็นของขวัญแจกวันเด็กปีนี้
ประธานกรรมการมูลนิธิป่อเต็กตึ๊ง และคณะ เข้าพบพลเอก ประยุทธ์ จันทร์โอชา นายกรัฐมนตรี เพื่อมอบของขวัญสําหรับนําไปแจกจ่ายแก่เด็ก ๆ ที่มาร่วมงานวันเด็กแห่งชาติ ประจําปี 2561 ที่ทําเนียบรัฐบาล
วันนี้ (11 มกราคม 2561) เวลา 13.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายวิเชียร เตชะไพบูลย์ ประธานกรรมการมูลนิธิป่อเต็กตึ๊งและคณะ เข้าพบพลเอก ประยุทธ์ จันทร์โอชา นายกรัฐมนตรี เพื่อมอบของขวัญสําหรับนําไปแจกจ่ายแก่เด็ก ๆ ที่มาร่วมงานวันเด็กแห่งชาติ ประจําปี 2561 ที่ทําเนียบรัฐบาล ในวันเสาร์ที่ 13 มกราคม 2561 โดยมอบชุดสมุด ดินสอ และไม้บรรทัด จํานวน 120,000 ชิ้น นอกจากนี้ มูลนิธิป่อเต็กตึ๊ง ยังได้ส่งมอบของขวัญวันเด็กไปยังหน่วยงานต่าง ๆ ทั้งส่วนกลางและส่วนภูมิภาค จํานวน 4,800,000 ชิ้น เพื่อเป็นของขวัญและกําลังใจให้เด็ก ๆ ทุกคน
โอกาสนี้ นายกรัฐมนตรี ได้กล่าวขอบคุณคณะกรรมการบริหารมูลนิธิป่อเต็กตึ๊งที่ได้มีส่วนร่วมในการมอบของขวัญที่จะนําไปแจกจ่ายให้แก่เด็ก ๆ และเยาวชนทุกคนที่เข้าร่วมงานวันเด็กแห่งชาติ ประจําปี 2561 ตามแนวเจตจํานงของมูลนิธิป่อเต็กตึ๊งที่เป็นองค์กรการกุศลเอกชนที่ไม่แสวงหากําไร ทําเพื่อสังคมและผู้ยากไร้มาจนถึงทุกวันนี้ ตามแนวทางของหลวงปู่ไต่ฮงกงพระนักพัฒนา นักปฏิบัติที่เป็นแบบอย่าง ของงานสังคมสงเคราะห์ของมูลนิธิป่อเต็กตึ๊ง รวมทั้งกล่าวแสดงความชื่นชมมูลนิธิป่อเต็กตึ๊งที่จะนําสิ่งของต่าง ๆ ไปแจกจ่ายให้แก่โรงเรียนที่ห่างไกลชนบทในส่วนภูมิภาค และจะจัดสรรให้แก่โรงเรียนต่าง ๆ ทั่วประเทศอย่างทั่วถึงอีกด้วย
*********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-SME Development Bank ร่วมทัพประชุม APRC 2018 เสริมแกร่งนักธุรกิจหญิง ชูกระเป๋าผ้าขาวม้า “นุชบา”โมเดลความสำเร็จยกระดับเศรษฐกิจชุมชนจากพลังสตรี
วันพุธที่ 24 ตุลาคม 2561
SME Development Bank ร่วมทัพประชุม APRC 2018 เสริมแกร่งนักธุรกิจหญิง ชูกระเป๋าผ้าขาวม้า “นุชบา”โมเดลความสําเร็จยกระดับเศรษฐกิจชุมชนจากพลังสตรี
ธพว.ร่วมทัพประชุม APRC 2018 มุ่งยกระดับบทบาทหญิงในสังคมธุรกิจระดับโลก ชูแนวทางพัฒนากระเป๋าผ้าขาวม้าไทย แบรนด์ “นุชบา” ต้นแบบความสําเร็จสร้างงาน สร้างรายได้ ยกระดับคุณภาพชีวิต ผลักดันเศรษฐกิจชุมชนเติบโตเข้มแข็งยั่งยืน
นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank หรือ ธพว.) เปิดเผยว่า ระหว่างวันที่ 29 ตุลาคม – 1 พฤศจิกายน 2561 นี้ ประเทศไทยจะได้รับเกียรติเป็นเจ้าภาพจัดการประชุมระดับภูมิภาค BPW International Asia-Pacific Regional Conference 2018 (APRC 2018) ในประเทศไทยเป็นเจ้าภาพจัดขึ้นเป็นครั้งที่ 3 หัวข้อ “Empowering Women to Realize Sustainable Development Goals” ณ โรงแรมแกรนด์ ไฮแอท เอราวัณ จัดโดยสหพันธ์สมาคมสตรีนักธุรกิจและวิชาชีพแห่งประเทศไทย ในพระบรมราชินูปถัมภ์ (BPM Thailand) และหน่วยงานพันธมิตรต่างๆ ซึ่งการประชุมครั้งนี้มีความสําคัญเป็นเวทีเชื่อมโยงระหว่างนักธุรกิจและวิชาชีพสตรีในภูมิภาคเอเชียแปซิฟิก เกิดความร่วมมือระดับภูมิภาค ระดมสมองวางกลยุทธ์พัฒนาและส่งเสริมบทบาทสตรี ทั้งองค์กรสมาชิกสตรีนักธุรกิจและนักวิชาชีพทั่วประเทศเข้าร่วม รวมถึงแสดงศักยภาพนักธุรกิจหญิงไทย และเผยแพร่ศิลปวัฒนธรรมที่ดีงามของไทยสู่สายตาชาวโลกโดยจะมีนักธุรกิจหญิงกว่า 450 ท่าน จาก 37 ประเทศจากทั่วโลกมาร่วมประชุม
ทั้งนี้ ธพว. ในฐานะหน่วยงานร่วมสนับสนุนการจัดประชุมดังกล่าว เตรียมจะเสนอต้นแบบการสนับสนุนธุรกิจกระเป๋าผ้าขาวม้าของผู้ประกอบการหญิงแบรนด์ “นุชบา” ซึ่งเป็นหนึ่งในผู้ประกอบการหญิงที่ ธพว.เข้าไปช่วยสนับสนุนด้านความรู้ เช่น พัฒนาดีไซน์ทันสมัยเหมาะแก่การใช้งาน การทําตลาดออนไลน์ พาไปออกงานแสดงสินค้าทั่งในและต่างประเทศ รวมถึง ด้านเงินทุนดอกเบี้ยต่ํา ช่วยให้สินค้าจากชุมชนแห่งนี้ โด่งดังระดับประเทศ และที่สําคัญ ก่อให้เกิดการสร้างงาน สร้างรายได้ ยกระดับคุณภาพชีวิต สร้างความเสมอภาคทางสังคมและเศรษฐกิจ
พร้อมกันนี้ ธนาคารได้นํากระเป๋าผ้าขาวม้า แบรนด์ “นุชบา”มามอบเป็นที่ระลึกให้แก่ผู้เข้าร่วมประชุมทุกท่าน เพื่อเผยแพร่และประชาสัมพันธ์สินค้าจากผู้ประกอบการหญิงไทยให้เป็นที่ประจักษ์สู่ชาวต่างชาติ
ด้านคุณหญิงณัฐิกา วัธนเวคิน อังอุบลกุล ประธานสหพันธ์สมาคมสตรีนักธุรกิจและวิชาชีพแห่งประเทศไทย ในพระบรมราชินูปถัมภ์ เปิดเผยว่า การประชุมครั้งนี้ ประกอบด้วยกิจกรรม เช่น เวทีเสวนาแลกเปลี่ยนความรู้และประสบการณ์ เพื่อพัฒนาและยกระดับสตรีในภาคส่วนต่างๆ การเจรจาจับคู่ธุรกิจ การแสดงนวัตกรรมจากทายาทธุรกิจรุ่นใหม่ เป็นต้น
นอกจากนั้นสหพันธ์สมาคมสตรีฯ ร่วมกับ SME Development Bank บริษัท เอ็มบีเค จํากัด (มหาชน) ร่วมกับองค์กรสมาชิกทั่วประเทศ จัดแสดงและจําหน่ายสินค้า ในงาน“สุดยอด SMEs ไทยและนานาชาติ” รวบรวมสุดยอดสินค้าจากผู้ประกอบการหญิงทั้งในและต่างประเทศกว่า 200 ราย นอกจากนี้ภายในงานมีการอบรมสร้างอาชีพ จากกระทรวงแรงงานร่วมด้วย ณ โซน Craft Village ชั้น 6 ศูนย์การค้า MBK Center
สําหรับสินค้าที่นํามาจําหน่าย ล้วนผ่านการคัดสรรว่าเป็นสุดยอดระดับประเทศ และขายถูกในราคาโรงงาน ทั้งประเภทอาหาร และขนมการันตีความอร่อย สินค้าแฟชั่นทันสมัย ไม่ว่าจะเป็นเสื้อผ้า รองเท้า กระเป๋าหนัง เครื่องประดับ รวมถึง กลุ่มของใช้ในบ้าน กลุ่มสปาคุณภาพส่งออก และผลิตภัณฑ์เพื่อคนรักสุขภาพ เป็นต้น